इंटर के परीक्षा फॉर्म भरने की प्रक्रिया शुरू
पटना। इंटरमके परीक्षा फॉर्म भरने की प्रक्रिया मंगलवार से शुरू हो गई। संस्थानों में फॉर्म भरने के लिए विद्यार्थी पहुंचने लगे हैं। बोर्ड प्रशासन की ओर से जिलों को सोमवार तक फॉर्म उपलब्ध करा दिया था। वहां से प्लस टू स्कूल-कॉलेजों के प्राचार्यों को फॉर्म उपलब्ध कराया गया। अध्यक्ष डाॅ. लालकेश्वर प्रसाद सिंह ने कहा कि फॉर्म भरने का कार्य समय पर पूरा कराया जाए, इसके लिए सभी स्कूलों को आवश्यक निर्देश जारी किए गए हैं। आठ जनवरी तक बिना विलंब शुल्क के फॉर्म भरे जाएंगे। विलंब शुल्क के साथ 13 जनवरी तक फॉर्म भरे जाने के निर्देश जारी किए गए हैं। इंटर परीक्षा में करीब 13 लाख परीक्षार्थियों के शामिल होने की उम्मीद है। 24 फरवरी से पांच मार्च तक होने वाली परीक्षा को लेकर बोर्ड तैयारियों को अंतिम रूप दे रहा है।
hin_Deva hin_Deva